Source: https://www.seinajoki.fi/kasvatus-ja-opetus/perusopetus/strategiat-ja-toimintaohjeet/
Timestamp: 2020-07-04 05:41:33+00:00

Document:
Strategiat ja toimintaohjeet | Seinäjoen kaupunki
Strategiat ja toimintaohjeet sivulle on koostettu Seinäjoen kaupungin perusopetuksen esitteitä, oppaita ja ohjeita.
Suositus älykännyköiden ym. vastaavien laitteiden käytön rajoittamisesta iltaisin
Romanilapsen koulunkäynti
Kehittämis- ja ohjaussuunnitelmat, strategiat
Perusopetuksen kehittämisuunnitelma
Seinäjoen perusopetuksella on yhteiset järjestyssäännöt, joiden tarkoituksena on edistää koulujen sisäistä järjestystä, opiskelun esteetöntä sujumista sekä kouluyhteisöjen turvallisuutta ja viihtyisyyttä. Yhteisiä järjestyssääntöjä suositellaan tarkennettavan koulujen omilla järjestyssäännöillä ja käytännön soveltamisohjeilla. Lisäksi jokaisella koululla on oppilashuoltosuunnitelmien liitteenä suunnitelmat oppilaiden suojaamiseksi väkivallalta, kiusaamiselta ja häirinnältä sekä toiminnasta äkillisissä kriiseissä tai uhka- ja vaaratilanteissa.
Seinäjoen kaupungin peruskoulujen järjestyssäännötLataa
Seinäjoen kaupungin kotiintuloaikasuositukset peruskouluikäisille nuorille.
Arkisin kaikilla peruskoulujen oppilailla on kotiintuloaika viimeistään kello 21.00
Vapaapäiviä edeltävinä iltoina kotiintuloaika
7-luokkalaisilla ja nuoremmilla kello 21.00
8-luokkalaisilla kello 22.00
9-luokkalaisilla kello 23.00
Kaikkien vanhempien toivotaan pitävän suosituksista kiinni.
Perheellä voi olla omat, aikaisemmat kotiintuloajat. Suosituksessa on kyseessä ”viimeistään” ajat.
Joissakin harrastuksissa vuorot voivat mennä yli kello 21. Seurojen yms. toivotaan ottavan suositukset huomioon vuoroja jaettaessa.
Koulujen tilaisuudet loppuvat viimeistään kello 21.00.
Valtuusto 1.10.2001 § 193, 24.11.2003 § 166 ja 15.12.2003 § 181
Kaupunginhallitus 8.10.2001 § 529 ja 3.11.2003 § 519
Sivistyslautakunta 7.10.2003 § 87
Unitila ei ole ruututila
Koulujen langatonta verkkoa on laajennettu kattavaksi tällä hetkellä jo kaikille Seinäjoen kouluille, paitsi muutamalle remontissa olevalle koululle – niissäkin on jatkossa langaton verkko kattavasti käytettävissä remontin valmistumisen myötä.
Perusopetuksen tieto- ja viestintätekniikan tvt-tiimin tiedote 23.4.105
Pohjanmaa-hankkeen kokoama opas huoltajille tukemaan oppilaan koulutyötä.
Huoltajan opas 2008Lataa
Seinajoen perusopetuksen hyvinvointikirja 2017Lataa
Ohjeita ja oppaita maahanmuuttajaoppilaan opetuksen järjestämiseksi.
Eteläpohjalainen maahanmuuttajien kasvatuksen ja koulutuksen strategia (2017)Lataa
Maahanmuuttajaoppilaan moniammatillinen tuki (2017)Lataa
Maahanmuuttajaoppilas (2017)Lataa
Matkalla yhdessä -ohjeita reppuun, kouluun ja opettajille romanilasten peruskoulunkayntiä varten Lataa
Lähtökohtana on luoda yhtenäiset toimintatavat, joiden avulla lapselle saadaan mahdollisimman turvallinen ja sujuva päivähoito ja koulunkäynti lapsen terveysongelmista huolimatta. Oppaasta löytyy tietoa mm. hoitoneuvottelusta ja -sopimuksista, sekä lapsen lääkehoidon järjestämisestä.
Sairaan lapsen hoito päivähoidossa ja koulussaLataa
Kansainvälisyyden tarkoituksena on lisätä ymmärrystä erilaisista kulttuureista ja elämäntavoista ja näin ollen mahdollistaa eri ryhmien rauhanomainen yhteistyö. Kouluyhteisössä kansainvälistyminen ymmärretään usein erilaisten vaihto-ohjelmien ja yhteistyöhankkeiden lisäämisenä, joiden tarkoituksena on edistää ja lisätä kansainvälistä liikkuvuutta, suvaitsevaisuutta ja kulttuurien välistä keskustelua. Kuitenkin kansainvälistyminen on huomattavasti laajempi kokonaisuus, joka pitää sisällään päivittäiseen oppimiseen ja kohtaamiseen liittyviä asioita. Kansainvälistymistä ja siihen vaikuttavia asioita tapahtuu oppilaan elämässä pitkin päivää. Koulun tehtävänä on ohjata näiden taitojen kehittymistä oikeaan suuntaan.
Seinäjoen kaupungissa on kerhotoiminnalle laadittu laatukriteerit, joiden pohjalta kerhotoimintaa kehitetään ja sen laatua arvioidaan.
Seinäjoen kaupungin peruopetuksen kerhotoiminnan kehittämissuunnitelma 2017-2020Lataa
Perusopetuksella on oma kestävän kehityksen ohjelma, jonka tavoitteena on edistää kestävää elämäntapaa ympäristökasvatuksen keinoin ja auttaa Seinäjoen opettajia välittämään lapsille ja nuorille kestävän kehityksen mukaisia tietoja, taitoja ja asenteita osana koulun toimintakulttuuria.
Osana kestävän kehityksen ohjelmaa on luotu koulujen käyttöön mittaristo, jonka avulla kouluissa päästään alkuun. Mittariston käytössä on tarkoituksena edetä pienin mutta tavoitteellisin askelin niin, että koulut vuosisuunnitelma-, arviointi- ja kehittämistyötä tehdessään hyödyntävät mittaristoa koko kouluyhteisöä osallistaen. Mittaristoon valitut tasojen nimet – voikukka, peltopyy ja kärppä – ovat Seinäjoen nimikkolajeja. Mittaristoon on pyritty löytämään arviointikriteerejä monipuolisesti sekä laaja-alaisen osaamisen tavoitteiden että kaikkien kestävän kehityksen ulottuvuuksien näkökulmista.
Seinajoen kaupungin perusopetuksen kestävän kehityksen ohjelma 2016Lataa
Seinäjoen kaupungin yleisen arviointijärjestelmän rinnalla kehitetään myös opetustoimen omaa arviointia. Arviointijärjestelmän tavoitteena on vastata erityisesti siitä tehtävästä, mikä kuntakohtaisessa opetussuunnitelmassa on annettu koulujen arviointisuunnitelmille. Oppaan alkupuolelta löytyvät mm. Seinäjoen opetustoimessa tehtävät vuosittaiset arviointikyselyt kysymyksineen ja niiden aikataulutus.
Arvioinnilla ja laadulla hyviin tuloksiin, laatu- ja arviointijärjestelmä Seinäjoen peruskouluissa (2017)Lataa
Perusopetuksen kehittämissuunnitelma muodostaa viitekehyksen, jonka puitteissa perusopetuksen kehittämistoimenpiteitä toteutetaan. Suunnitelman taustalla on keskeisesti perusopetuksen opetussuunnitelma. Kehittämistoimenpiteet noudattavat kaupunkistrategian painotuksia. Tavoitteena on, että tämän suunnitelman kehittämistoimenpiteitä toteuttamalla taataan laadukkaan opetuksen toteutuminen sekä pystytään tukemaan oppilaiden ja kouluyhteisöjen hyvinvoinnin kokonaisvaltaista vahvistumista.
Seinäjoen kaupungin perusopetuksen kehittämisuunnitelma 2019-2023 Lataa
Perusopetuksen ohjaussuunnitelma sisältää Seinäjoen koulujen yhteiset toimintatavat, tarvittavan yhteistyön, työnjaon ja vastuut, erityisesti korostaen nivelvaiheitten yhteistyötä.
Seinäjoen kaupungin perusopetuksen ohjaussuunnitelma (OPS 2016)Lataa
Tieto- ja viestintäteknologia opetuksessa – Opetustoimen strategia
Valtakunnallisissa opetussuunnitelmien perusteissa kannustetaan ja velvoitetaan tieto- ja viestintäteknologian laajaan käyttöön opetuksessa. Perusopetuksessa oppimisen tavoitteeksi on asetettu laaja-alainen osaaminen, joka on jaoteltu seitsemään osa-alueeseen. Yksi näistä osa-alueista on tieto- ja viestintäteknologinen osaaminen, joka on itsessään oppimisen kohde, mutta myös väline muiden asioiden opiskelussa. Yhdessä tekemisen ja oivaltamisen ilon kautta TVT nähdään myös opiskelumotivaatiota parantavana tekijänä.
Tieto- ja viestintäteknologia opetuksessa – Opetustoimen strategia vuosille 2016-2020Lataa
Uusi opetussuunnitelma on tuonut Etelä-Pohjanmaan kouluihin myös kokonaan uuden oppiaineen. Yrittäjämäinen toimintatapa on otettu osaksi perusopetusta koko maakunnassa. Oppiaineen toivotaan tukevan niin oppilaan kokonaisvaltaista kasvua vastuuseen kuin myös ylläpitävän maakunnan vahvaa yrittäjyysperintöä.
Seinäjoen kaupungin peruskoulujen yrittäjyyden toimintamallin avulla halutaan madaltaa yksittäisen opettajan kynnystä soveltaa yrittäjyyskasvatuksen menetelmiä omassa oppiaineessaan ja kannustaa yhteistyöhön yrittäjien kanssa. Toimintamallilla halutaan vaikuttaa siihen, että yrittäjyyskasvatus on osa oppilaitosten normaalia opetustoimintaa. Verkostomaisen toiminnan ja strategiatyön kautta koulutusorganisaatiot ovat saaneet ympäröivän yhteisön tuen yrittäjyyskasvatustyölle.
Seinajoen kaupungin peruskoulujen yrittäjyyden toimintamalli (2016)Lataa
esitteet järjestyssäännöt kehittämissuunnitelma kotiintuloaikasuositukset mobiililaitteet perusopetus strategia

References: § 193
 § 166
 § 181
 § 529
 § 519
 § 87